ભ્રષ્ટાચાર સામેની લડત એ ‘આપ’નો મુખ્ય એજન્ડા છે અને કલસરિયા ભ્રષ્ટાચાર બાબતે રાજ્યમાં કેટલીક કંપનીઓ સામે લડત આપીને આંદોલન ચલાવી રહ્યા છે. ‘આપ’ પણ તેમને આગળ ધરીને વિધાનસભાની ચૂંટણી લડવા માગે છે. દિલ્હીથી આવેલા ‘આપ’ના કેટલાક નેતાઓએ કહ્યું કે, “ગુજરાતમાં કનુભાઈના જે વિચારો છે તે અમારી પાર્ટીના મુદ્દા રહેશે.” કેજરીવાલ સાથે આગેવાનોની બેઠકો ગોઠવવામાં પણ કનુભાઈ સક્રિય રહ્યા હતા.